Primarul municipiului Cluj-Napoca, Emil Boc, trebuie să aibă grijă pe unde calcă. Ce anchetează Direcţia Naţională Anticorupţie (DNA).

Potrivit unei dezvăluiri făcute de preşedintele Consiliului Judeţean (CJ) Cluj, Mihai Seplecan (PNL), vineri seară, la Antena 3, procurorii DNA i-au cerut acestuia acte cu privire la asfaltarea drumului lui Boc, construit între localităţile Răchiţele şi Ic Ponor.

Expertiza tehnico-judiciară efectuată de procurorii anticorupţie arată că, deşi au fost asfaltaţi doar 2 kilometri, s-au furat două milioane de euro. Bucata de drum asfaltată a fost executată de MBS Group SRL, firmă aparţinând lui Gabriel Silagyi, fost consilier local PDL din Turda şi prieten al guvernării Emil Boc.